*VEGA præsenterer:***Hugo Helmigs popfest har fået vokseværk**
*Det er gået stærkt for den unge Hugo Helmig. Hans hitsingle ”Please Don’t Lie” ligger i top af den danske airplay chart og er blevet streamet over seks millioner gange. Samtidig er det 19-årige talent nu klar til at lade sin popfest ramme Lille VEGA den 21. marts.*

Til koncerten har Hugo Helmig samlet et ungt hold af talentfulde musikere, som spiller op til popfest tilsat soulede, funky og blues-inspirerede toner. Popprinsen, der på rekordtid og med bare en enkelt single har gjort kometkarriere på den danske musikscene, siger selv:

*”Det var en stor oplevelse at være ude og spille, så nu har jeg bare fået endnu mere blod på tanden. Jeg glæder mig sindssygt meget til at komme rundt i landet og spille min musik sammen med drengene. Vi lover at det bliver en fest!”*

Til den totalt udsolgte debutkoncert i Aarhus kvitterede GAFFA med fire stjerner og skriver blandt andet: ”*Samlet set må man sige, at den unge sanger har styr på sagerne. Ingen tvivl om, at han har flair for at skrive gode popnumre, men han har også styr på at sammensætte en sætliste, der mixer up tempo og sjælere.”*

Hugo Helmig henter sin musikalske inspiration fra store singer/songwritere som John Mayer og Ed Sheeran. Debut singlen ”Please Don’t Lie” er en veloplagt popsang om at skrue lidt ned for selviscenesættelsen på de sociale medier og slippe sig selv fri.

**Fakta om koncerten:**

Hugo Helmig (DK)

Onsdag d. 21. marts 2018 k. 21.00

Lille VEGA, Enghavevej 40, 1674 København V
Billetpris 150 kr. + gebyr

Billetsalget starter i dag via vega.dk og Ticketmaster.